dråpen som får begeret til å flyte over
Store norske leksikon,Ordforklaringer,Uttrykk og ordtak
Dråpen som får begeret til å flyte over er et uttrykk som beskriver en liten, ubetydelig hendelse som utløser noe voldsomt. Den avgjørende bagatellen som får tålmodigheten til å briste.
Opphav Metaforen er først brukt av den engelske erkebiskopen Thomas Fuller i 1655 om en spent situasjon mellom den skotske og engelske kirke noen år tidligere. I engelsk benyttes likevel talemåten sjelden, da de der heller tok i bruk the straw that broke the camel's back (strået som knekket kamelens rygg), som betyr det samme. I resten av Europa er derimot varianter av denne avgjørende dråpen svært utbredt. Det er blant annet kjent i fransk fra et av Madame de Sévignés brev til datteren sin fra 1679. Brevene de Sévigné skrev, ble kopiert og lest av mange allerede i hennes egen levetid. På norsk ble formuleringen vanlig først i siste halvdel av 1800-tallet. Muligvis stammer «dråpen som får begeret til å flyte over» fra en tekst skrevet av Seneca den yngre noe før år 65. Her sammenligner han livets siste time med den avgjørende dråpen som tømmer et vannur, men uten å bruke en fyndig formulering. Les mer i Store norske leksikon allegori – litteratur brev – litteratur uttrykk